താൻ ക്യാൻസർ ബാധിതയെന്ന് ബോളിവുഡ് നടി സൊനാലി ബെന്ദ്രേ . ഹം സാത്ത് സാത്ത് ഹെയ്ൻ , കാൽ ഹോ നാ ഹോ , സർഫറോഷ് തുടങ്ങിയ ചിത്രങ്ങളിലൂടെ സുപരിചിതയായ നടി ചികിത്സയ്ക്കായി അമേരിക്കയിലാണ് . തനിക്ക് രോഗം സ്ഥിതീകരിച്ചതായും ചികിത്സക്കായി അമേരിക്കയിലാണെന്നും നടി തന്നെയാണ് ട്വിറ്ററിലൂടെ പ്രേക്ഷകരെ അറിയിച്ചത് . ഏറ്റവും അപ്രതീക്ഷിതമായ സമയത്താണ് ജീവിതത്തിൽ ചിലത് സംഭവിക്കുന്നത് . കുടുംബാംഗങ്ങളും സുഹൃത്തുക്കളും തനിക്ക് വലിയ പിന്തുണയുമായുണ്ടെന്നും താൻ ഇവരെ ലഭിച്ചതിൽ വളരെ അനുഗ്രഹിക്കപ്പെട്ടവളാണെന്നും സൊനാലി ട്വിറ്റ് ചെയ്തിട്ടുണ്ട് . ഒരോ കാൽവെപ്പിലും പൊരുതാൻ തീരുമാനിച്ചിരിക്കുകയാണ് . വിദഗ്ധ ഡോക്ടർമാരുടെ ഉപദേശപ്രകാരം അമേരിക്കയിൽ ചികിത്സയിലാണ് . കഴിഞ്ഞ കുറച്ച് ദിവസങ്ങളായി തനിക്ക് ലഭിച്ചുകൊണ്ടിരിക്കുന്ന സ്നേഹത്തിനും പിന്തുണയ്ക്കും നന്ദിയുണ്ട് . കുടുംബത്തിൻറെയും സുഹൃത്തുക്കളുടെയും പിന്തുണയുണ്ടെന്നറിയാം . താൻ ഈ യുദ്ധത്തിൽ മുന്നോട്ട് തന്നെ പോകുകയാണെന്നും ട്വിറ്ററിലൂടെ സൊനാലി കുറിച്ചു .